న్యూఢిల్లీ: టీమిండియా కెప్టెన్ విరాట్ కోహ్లీపై నోరుపారేసుకున్న ఆస్ట్రేలియా మాజీ క్రికెటర్ బ్రాడ్ హొడ్గే మెట్టుదిగాడు. మొన్నామధ్య ట్విటర్ వేదికగా మాట తూలిన హొడ్గే.. మళ్లీ అదే ట్విటర్లో క్షమాపణ లేఖను పోస్టు చేశాడు. గాయం కారణంగా ఆస్ట్రేలియాపై ధర్మశాలలో జరిగిన టెస్ట్ మ్యాచ్ నుంచి కోహ్లీ విశ్రాంతి తీసుకున్న సంగతి తెలిసిందే. పూర్తి ఫిట్నెస్తో లేనందున ఆటనుంచి పక్కకి తప్పుకుంటున్నట్టు కోహ్లీ బహిరంగ ప్రకటన చేసినప్పటీకీ... హొడ్గే మాత్రం ఐపీఎల్ కోసమే కోహ్లీ విశ్రాంతి తీసుకున్నాడంటూ వ్యాఖ్యానించాడు. ఆయన వ్యాఖ్యలపై క్రికెట్ ప్రియులు, కోహ్లీ అభిమానులు తీవ్రంగా మండిపడ్డారు. ట్విటర్లో తిట్ల వర్షం కురిపించారు. హొడ్గేపై మండిపడుతూ ట్వీట్ చేసిన వారిలో బాలీవుడ్ స్టార్ అమితాబ్ బచ్చన్ కూడా ఉన్నారు. దీంతో గుజరాత్ లయన్స్ టీమ్కి కోచ్గా వ్యవహరిస్తున్న హొడ్గే దిగొచ్చాడు. భారతీయుల మనోభావాలను, క్రికెటర్ల మనసును నొప్పించినందుకు క్షమాపణ కోరాడు. కోహ్లీ బాధపడి ఉంటే మన్నించాలని కోరాడు. భారత్లో జాతీయ స్థాయి జట్టులో కంటే ఐపీఎల్కు విలువ ఇస్తారనీ... ఐపీఎల్కు ఇండియాలో ఎంత గొప్ప ఆదరణ ఉందో చెప్పడమే తన ఉద్దేశమని పేర్కొన్నాడు. అందుకే ఆరోజు కోహ్లీ గురించి అలా మాట్లాడినట్టు వివరించాడు.
newdhilly: teamindia kepten virat kohlipai noruparesukunna australia maji cricketer brad hodge mettudigaadu. monnaamadhya twiter vedikagaa maata thoolina hodge.. malli adhe twiterlo kshamaapana lekhanu postu cheshaadu. gaayam kaaranamgaa australiapy dharmasaalalo jarigina test match nunchi kohli vishraanti teesukunna sangati telisinde. puurti fitnesto lenanduna aatanunchi pakkaki tappukuntunnattu kohli bahiranga prakatana chesinappatiki... hodge maatram ipl kosame kohli vishraanti teesukunnadantu vyaakhyaaninchaadu. aayana vyaakhyalapai cricket priyulu, kohli abhimaanulu teevramgaa mandipaddaaru. twiterlo titla varsham kuripinchaaru. hodgepai mandipadutuu tweet chesina vaarilo balivud star amitab bachan kuudaa unnaaru. deentho gujarat layans teamki kochga vyavaharistunna hodge digochaadu. bhaaratheeyula manobhaavaalanu, cricketerla manasunu noppinchinanduku kshamaapana koradu. kohli badhapadi unte manninchaalani koradu. bhaaratlo jaateeya sthaayi jattulo kante iplku viluva istaaranee... iplku indialo entha goppa aadarana undo cheppadame tana uddesamani perkonnadu. anduke aaroju kohli gurinchi alaa matladinattu vivarinchaadu.